**Citoslovcia – poznámky**

**Citoslovcia sú neohybné slovné druhy, ktoré vyjadrujú city, vôľu alebo rôzne zvuky.**

**Patria medzi neohybné a neplnovýznamové slovné druhy.**

* Neskloňujeme ich, nečasujeme ani nestupňujeme – nerobíme s nimi nič – „iba“ ich vo vetách oddeľujeme čiarkou

**Delenie citosloviec**

Citoslovcia rozdeľujeme na:

|  |  |
| --- | --- |
| **Citoslovcia** | **Príklady** |
| **Vlastné – vyjadrujú city, vôľu** | au, oj, hajde, fuj, haha |
| **Zvukomalebné – vyjadrujú zvuky**  | čvirik, hau, tresk, tik-tak |

**POZOR!**

**Pozdravy ako čau, ahoj, zdravím, dovi, dobrý deň patria tiež medzi citoslovcia!**

Pravopis citosloviec:

Citoslovcia vo vete vždy **oddeľujeme čiarkou**.

**Príklady:**

* **Ach,** nech už skončí tento hrozný deň.
* **Fuj,** daj to preč!
* **Au,** to ma bolí!
* Pozri sa**, aha,** tam je to.
* **Dovidenia**, majte sa pekne.
* Pri písaní citosloviec píšeme väčšinou **mäkké “i”** aj po tvrdých spoluhláskach.

**Príklady:** kikirikí, tik-tak, hi-hi-hi

* Písanie niektorých citosloviec má aj dvojtvary: oba sú správne

Napr.: ha-ha-ha........................hahaha

Do videnia...............................dovidenia

Do čerta...................................dočerta